छठा राष्ट्रीय सिन्धुपति महाराजा दाहरसेन सम्मान 2018 सुधार सभा अजमेर को प्रदान किया जाएगा। सम्मान स्वरूप 51000 रुपए, स्मृति चिन्ह, शॉल, श्रीफल प्रदान किया जाएगा। सुधार सभा अजमेर सिन्ध से लेकर हिन्द तक बीते 97 साल से जीवन मूल्यों के संरक्षण हेतु विभिन्न सामाजिक सरोकार के कार्य कर रही है। सिन्धी बालक व बालिका शिक्षा, छात्रवृति, शिक्षा के क्षेत्र में उल्लेखनीय कार्य, किताबों का प्रकाशन व वितरण, महिलाओं की आत्मनिर्भरता हेतु स्वरोजगार केन्द्र, कन्या विवाह, बुजुर्ग महिलाओं हेतु नारीशाला व निवास का संचालन, चयनित परिवारों को मासिक सहायता, चिकित्सालय द्वारा नियमित सेवा एवं निःशुल्क नेत्र व चिकित्सा शिविर, सिन्धी भाषा, सभ्यता, संस्कृति व संस्कार के सर्वंद्धन हेतु किए गए अनुकरणीय एवं प्रेरणादायी कार्यो हेतु सम्मानित किया जा रहा है।